CELEX: 52020PC0089
Language: da
Date: 2020-03-04
Title: Forslag til RÅDETS AFGØRELSE om et uforholdsmæssigt stort underskud i Rumænien

EUROPA-KOMMISSIONEN
            Bruxelles, den 4.3.2020
            COM(2020) 89 final
            2020/0038(NLE)
            Forslag til
            RÅDETS AFGØRELSE
            om et uforholdsmæssigt stort underskud i Rumænien
            
               
         
         
            
            
            
               2020/0038 (NLE)
            
            
               Forslag til
            
            
               RÅDETS AFGØRELSE
            
            
               om et uforholdsmæssigt stort underskud i Rumænien
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde (TEUF), særlig artikel 126, stk. 6,
            
            
               under henvisning til forslag fra Europa-Kommissionen,
            
            
               under henvisning til Rumæniens bemærkninger, og
            
            
               ud fra følgende betragtninger:
            
            
               (1)I henhold til artikel 126 i TEUF skal medlemsstaterne undgå uforholdsmæssigt store offentlige underskud.
            
            
               (2)Stabilitets- og vækstpagten er baseret på målsætningen om sunde offentlige finanser som et middel til at styrke forudsætningerne for prisstabilitet og for en holdbar og stærk vækst, som fører til øget beskæftigelse.
            
            
               (3)I henhold til proceduren i forbindelse med uforholdsmæssigt store underskud, jf. artikel 126 i TEUF, der er uddybet i Rådets forordning (EF) nr. 1467/97 om fremskyndelse og afklaring af gennemførelsen af proceduren i forbindelse med uforholdsmæssigt store underskud
                  1
                (der indgår i stabilitets- og vækstpagten), skal det fastslås, om der foreligger et uforholdsmæssigt stort underskud. Protokol nr. 12 om proceduren i forbindelse med uforholdsmæssigt store underskud, der er knyttet som bilag til traktaten om Den Europæiske Union og TEUF, indeholder yderligere bestemmelser om gennemførelse af proceduren i forbindelse med uforholdsmæssigt store underskud. Rådets forordning (EF) nr. 479/2009
                  2
                indeholder nærmere regler og definitioner med henblik på anvendelsen af disse bestemmelser.
            
            
               (4)Hvis Kommissionen finder, at der er eller kan opstå et uforholdsmæssigt stort underskud i en medlemsstat, skal den afgive en udtalelse til den pågældende medlemsstat og underrette Rådet herom, jf. artikel 126, stk. 5, i TEUF. Kommissionen konkluderede med henvisning til sin egen rapport, som er udarbejdet i henhold til artikel 126, stk. 3, i TEUF og Det Økonomiske og Finansielle Udvalgs udtalelse, som er afgivet i henhold til artikel 126, stk. 4, i TEUF, at der foreligger et uforholdsmæssigt stort underskud i Rumænien. Den [4. marts] 2020 afgav Kommissionen derfor en sådan udtalelse til Rumænien og underrettede Rådet herom
                  3
               .
            
            
               (5)I artikel 126, stk. 6, i TEUF fastsættes det, at Rådet skal tage hensyn til de bemærkninger, som den pågældende medlemsstat måtte ønske at fremsætte, inden det efter en generel vurdering fastslår, om der foreligger et uforholdsmæssigt stort underskud. Den generelle vurdering fører for Rumæniens vedkommende til følgende konklusioner.
            
            
               (6)Ifølge de tal, som de rumænske myndigheder indberettede den 30. september 2019, og som efterfølgende blev godkendt af Eurostat, udgjorde det offentlige underskud i Rumænien 3,0 % af BNP i 2018, mens den offentlige gæld udgjorde 35,0 % af BNP. Under hensyntagen til de reviderede BNP-tal, som det nationale statistiske kontor har meddelt efter offentliggørelsen af Eurostats pressemeddelelse, har disse forhold ændret sig en smule, idet underskuddet var på 2,9 % af BNP og gælden 34,7 % af BNP i 2018. For 2019 opereres der ifølge oplysningerne med et offentligt underskud på 2,8 % af BNP.
            
            
               (7)Den 10. december 2019 vedtog regeringen budgetstrategien for 2020-2022 (herefter "den finanspolitiske strategi") med et mål for det offentlige underskud på 3,8 % af BNP i 2019. Dette er over og ikke tæt på traktatens referenceværdi på 3 % af BNP. Overskridelsen af traktatens referenceværdi i 2019 er heller ikke exceptionel, da den hverken følger af en usædvanlig begivenhed eller et alvorligt økonomisk tilbageslag i traktatens og stabilitets- og vækstpagtens forstand. Ifølge Kommissionens vinterprognose 2020 forventes der en realvækst i BNP på 3,9 % i 2019 og 3,8 % i 2020, mens outputgabet forventes at ligge på omkring nul. Engangsudgifterne beløb sig til 0,1 % af BNP i 2019 og skyldtes tilbagebetaling af miljømærkeafgiften for biler. Den forventede overskridelse af referenceværdien på 3 % af BNP er heller ikke midlertidig i henhold til traktaten og stabilitets- og vækstpagten. Ifølge Kommissionens vinterprognose 2020 suppleret med finanspolitiske variabler forventes der et offentligt underskud på 4,0 % af BNP i 2019, 4,9 % i 2020 og 6,9 % i 2021. Den forventede stigning i underskuddet skyldes hovedsagelig betydelige stigninger i pensionerne. I den finanspolitiske strategi forventer regeringen også, at det offentlige underskud vil fortsætte med at ligge over referenceværdien i 2020 og 2021 med forventede underskud på henholdsvis 3,6 % og 3,4 % af BNP. Underskudskriteriet i TEUF er derfor ikke umiddelbart opfyldt.
            
            
               (8)Rumæniens offentlige gæld udgjorde 34,7 % af BNP i 2018. Såvel i Kommissionens vinterprognose fra 2020 suppleret med finanspolitiske variabler som i den finanspolitiske strategi forventes den offentlige gæld at stige frem til 2021, men at holde sig under traktatens referenceværdi. Ifølge den finanspolitiske strategi forventes den offentlige gæld at stige til 37,8 % af BNP i 2021. Kommissionen forventer en kraftigere stigning til 41,9 % af BNP i 2021. Gældskriteriet i TEUF er derfor opfyldt.
            
         
         
            
               (9)I overensstemmelse med kravene i artikel 126, stk. 3, i TEUF har Kommissionen i sin rapport, som er udarbejdet i henhold til artikel 126, stk. 3, i TEUF, også undersøgt alle relevante forhold. I henhold til artikel 2, stk. 4, i forordning (EF) nr. 1467/97 tages der i faserne forud for, at det fastslås, at der foreligger et uforholdsmæssigt stort underskud, hensyn til relevante forhold, når forholdet mellem den offentlige gæld og BNP ikke overstiger referenceværdien. Der er ved vurderingen af, om underskudskriteriet er opfyldt, taget hensyn til de relevante faktorer, navnlig manglen på effektive foranstaltninger som reaktion på Rådets henstillinger under proceduren i forbindelse med væsentlige afvigelser siden 2017 samt Rumæniens begrænsede fremskridt med hensyn til strukturreformer og store risici i forbindelse med den finanspolitiske holdbarhed på mellemlang og lang sigt. De ændrer dog ikke på konklusionen om, at underskudskriteriet i TEUF ikke er opfyldt —
            
            
               VEDTAGET DENNE AFGØRELSE:
            
            
               Artikel 1
            
            
               Det fastslås efter en generel vurdering, at der foreligger et uforholdsmæssigt stort underskud i Rumænien som følge af manglende overholdelse af underskudskriteriet.
            
            
               Artikel 2
            
            
               Denne afgørelse er rettet til Rumænien.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EFT L 209 af 2.8.1997, s. 6.
               
               
                  
                     (2)
                  
                        EUT L 145 af 10.6.2009, s. 1.
               
               
                  
                     (3)
                  
                        Alle dokumenter vedrørende proceduren i forbindelse med det uforholdsmæssigt store underskud i Rumænien findes på: https://ec.europa.eu/info/business-economy-euro/economic-and-fiscal-policy-coordination/eu-economic-governance-monitoring-prevention-correction/stability-and-growth-pact/corrective-arm-excessive-deficit-procedure/closed-excessive-deficit-procedures/romania_en#ongoing-procedure.